
RAPORT DE SPECIALITATE
Privind propunerea de schimbare a destinaţiei spaţiului în suprafaţa de 10,77 mp, situat la demisolul imobilului din Timişoara, str. Ghe.Doja nr. 27 pentru desfăşurarea activităţii Asociaţiei Podium, asociaţia părinţilor din Liceul Teoretic „Grigore Moisil” 

      Având în vedere Expunerea de motive a Primarului Municipiului Timişoara şi Proiectul de hotărâre privind propunerea de schimbare a destinaţiei spaţiului în suprafaţă de 10,77 mp situat la demisolul imobilului din Timişoara, str. Ghe.Doja nr. 27 pentru desfăşurarea activitaţii Asociaţie Podium, asociaţia părinţilor din Liceul Teoretic „Grigore Moisil. 
    Facem următoarele precizări:
    Prin adresa nr.3619/24.10.2017, înregistrata la Primaria Municipiului Timişoara sub nr. SC2017-026518 din 24.10.2017, Liceul  Teoretic „Grigore Moisil” Timişoara  a solicitat aprobarea alocării sediului Asociaţiei Podium, asociaţia părinţilor din Liceul Teoretic „Grigore Moisil”   într-un  spaţiu    situat în imobilul   din Timişoara, str. Gh. Doja nr. 27 şi a comunicat Hotarârea nr. 21/23.10.2017 a Consiliului de Administraţie.
   Prin adresa nr. SC2017-26518/02.11.2017 Serviciul Şcoli Spitale a solicitat Inspectoratului Şcolar Judeţean Timiş acordul pentru schimbarea destinaţiei spaţiului în suprafaţă de 10,77 mp, situat la demisolul imobilului din Timişoara, str. Gh. Doja nr. 27, propietatea publică a Municipiului Timişoara, înscris in CF nr. 428563 Timişoara, CF vechi nr. 10 , top 11776 pe o perioada de 4 ani pentru desfăşurarea activitaţii Asociatiei Podium, asociaţia părinţilor din Liceul Teoretic „Grigore Moisil”. 
    În şedinţa din  data de 01.11.2017, Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea municipiului Timişoara, a fost de acord cu solicitarea Liceului Teoretic „Grigore Moisil”, după analizarea documentelor de constituire a asociaţiei şi  urmarea procedurilor de atribuire.
   Inspectoratul Şcolar Judeţean Timiş a comunicat Hotararea nr. 340 din 15.11.2017 prin care Consiliul de Administraţie a aprobat alocarea spaţiului de  la demisolul imobilului situat pe str. Ghe. Doja nr. 27 pentru a fi atribuit Asociaţiei  Podium a părinţilor  din Liceul Teoretic „Grigore Moisil”. 
    Conform actului constitutiv, Asociaţia Podium din Timişoara este persoană  juridică română fără scop lucrativ, apolitică non-guvernamentală şi non profit, constituită în baza OUG nr. 26/2000.  Este  o instituţie  având  drept scop organizarea  unor activităţi care să sprijine  drepturile profesorilor  şi al elevilor în procesul de pregătire  şcolară şi educare  a elevilor prin  mijloace  materiale  şi suport logistic.
     Imobilul  situat pe str. Ghe. Doja nr. 27 este propietatea publică a Municipiului Timişoara  şi este  aferent  Liceul Teoretic „Grigore Moisil” unde  se desfăşoară   activitatea  învăţământului  primar. 
     Menţionăm că  spaţiului în suprafaţă de 10,77 mp,  aflat  la demisolul imobilului  nu afectează  activitatea didactică a unităţi de învăţământ
    Având în vedere modificările legislative privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat şi condiţiile necesare acordării acestuia  conform art.9, art. 10 din Ordinul nr. 5819/2016 precum şi  art. 112, alin. 6 din Legea nr.1/2011, pentru atribuirea spaţiului către Asociatia Podium,   se impune schimbarea destinaţiei spaţiului solicitat. 
  Pentru obţinerea avizului conform al Ministrului educaţiei naţionale, Serviciul Şcoli-Spitale va iniţia demersurile necesare prevăzute de lege.
   Schimbarea destinaţie se face pe o perioadă de 4 ani şi va opera de la data emiterii avizului conform al Ministrului educaţiei naţionale.
      Scopul schimbării destinaţiei spaţiului în suprafaţă  de 10,77 mp, situat la demisolul imobilului din Timisoara, str. Gh. Doja nr. 27 , înscris in CF nr. 428563 Timisoara, CF vechi nr. 10 , top 11776, este atribuirea către Asociaţia Podium a părinţilor  din Liceul Teoretic Grigore Moisil. 
     Faţă de cele prezentate, apreciem că proiectul de hotărâre privind propunerea de schimbare a destinaţiei spaţiului în suprafaţă de 10,77 mp situat la demisolul imobilului din Timişoara, str. Ghe.Doja nr. 27 pentru desfăşurarea activităţii Asociatiei Podium, asociaţia părinţilor din Liceul Teoretic Grigore Moisil, îndeplineşte condiţiile pentru a fi supus dezbaterii  Consiliului Local al Municipiului Timişoara.

